Plan upravljanja istraživačkim podacima

|  |
| --- |
| Opće informacije |
|  | Ime i prezime predlagatelja  | Ivana Salopek Čubrić  |
|  | Matična organizacija | Sveučilište u Zagrebu Tekstilno-tehnološki fakultet |
|  | Naziv projekta | Tekstilni materijali za povećanu udobnost u sportu - TEMPO |
|  | Upravitelj podacima | Ivana Salopek Čubrić, ivana.salopek@unizg.ttf.hr |
| 1. | Prikupljanje podataka i dokumentacija |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) |

|  |
| --- |
|  Podaci prikupljeni istraživanjem mogu se svrstati u dvije kategorije: 1. fotografije uzoraka i temeljni identifikacijski parametri i2. rezultati mjerenja svojstava pređa i pletiva.Sadržaj naveden pod kategorijom 1. bit će formiran u obliku kataloga koji će biti pohranjen u .pdf formatu. Podaci u 2. kategoriji bit će prikazani u zasebnim tablicama u .pdf formatu. Procjenjujemo da će za 1. kategoriju biti potrebno otprilike 1 GB, a za 2. kategoriju otprilike 200 MB prostora.  |

 |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Vrijednosti mjerenja u sklopu pojedine metode eksperimentalnog dijela, svaki član projekta koji provodi pojedini segment mjerenja upisuje na osobnom računalu u tablicu te pohranjuje na disku računala u .docx i .pdf formatu. Po dovršetku pojedine serije mjerenja, zbirne tablice prosljeđuje voditeljici projekta u oba navedena formata za daljnju pohranu na računalu voditeljice i prijenosnom disku. Voditeljica će organizirati podatke u skladu s nazivljem i oznakama definiranim radnim planom. Kvaliteta analitičkih podataka osigurat će se umjeravanjem instrumenata (prema potrebi). Ista će se osiguravati kontinuiranim praćenjem rezultata te usporedbom s prethodnim rezultatima. U slučaju pojave nelogičnosti ili dvojbi oko rezultata, pojedino mjerenje će se ponoviti te će se analizirati novo-dobiveni podatci.  |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Osim podataka, dostupni će biti i sljedeći metapodatci:- podatci o projektu, uz naznaku izvora financiranja- kratak opis skupa podataka/metoda i procedura- navod i opis licence- prema potrebi, poveznice na dodatne skupove podataka radi lakšeg praćenja prikazanog. |
| 2. | Pravna i sigurnosna pitanja |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | U ispitivanju opipa materijala, sukladno Radnom planu Projekta, bit će uključeni ispitanici. Ispitivanje uz sudjelovanje ispitanika provodi se sukladno odobrenju Etičkog povjerenstva Sveučilišta u Zagrebu Tekstilno-tehnološkog fakulteta od 29. 1. 2020. u kojem su članovi navedenog Povjerenstva potvrdili da je ispitivanje u skladu s istraživačkom etikom, Etičkim kodeksom HRZZ-a te Etičkim kodeksom Odbora za etiku u znanosti i visokom obrazovanju (dokumentacija predana u postupku prijave projekta te u Izvještajima koji prikazuju rezultate ispitivanja.Ispitanici će prije sudjelovanja potpisati tiskanu verziju *Suglasnosti za sudjelovanje u istraživanju*, koja je odobrena od strane Etičkog povjerenstva Sveučilišta u Zagrebu Tekstilno-tehnološkog fakulteta. Originali potpisanih dokumenata bit će arhivirani kod voditeljice projekta. Zbog zaštite osobnih podataka, sukladno Zakonu o zaštiti osobnih podataka, dokumenti *Suglasnosti za sudjelovanje u istraživanju* neće biti dostupni na uvid. Identitet osoba koje su sudjelovale u ispitivanju bit će poznat samo članu tima koji će provoditi ispitivanje i voditeljici projekta. Zbog prethodno navedene potrebe za zaštitom podataka, podatci vezani uz identitet osoba neće biti objavljivani niti u kojem obliku (bilo u repozitoriju, na disku ili u znanstvenom radovima) niti dostupni trećoj strani. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka?  | Svi sudionici subjektivnog ocjenjivanja (u ovom Projektu to se odnosi na ispitivanje opipa materijala) potpisat će *Suglasnost za sudjelovanje u istraživanju* koju je odobrilo Etičko povjerenstvo Sveučilišta u Zagrebu Tekstilno-tehnološkog fakulteta. U provedbi ocjenjivanja i nakon toga, jamči se anonimnost svih sudionika. Stoga njihove podatke nećemo ni na koji način pohranjivati u digitalnom obliku, jer bi se time ugrozilo dano jamstvo. Podaci o identitetu sudionika čuvat će se u obliku potpisane suglasnosti (tiskani oblik) u ormaru dostupnom samo voditeljici Projekta i neće biti pohranjeni u elektronskom obliku.  |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Radnim planom Projekta nije predviđeno da će rezultati istraživanja rezultirati prijavom patenta. Ostali problemi intelektualnog vlasništva (u slučaju njihovog pojavljivanja) će se u rješavati prema preporukama institucije Sveučilišta u Zagrebu Tekstilno-tehnološkog fakulteta. Dodatni napori bit će usmjereni ka objavljivanju velikog broja podataka dobivenih eksperimentima u znanstvenim, stručnim i preglednim radovima u časopisima i zbornicima međunarodnih kongresa te će kao takvi biti javno dostupni širokom krugu istraživača, a u skladu s politikom objavljivanja pojedinog časopisa/konferencije. Podatci objavljeni u zbornicima i radovima te u časopisima bit će dostupni pod licencama koje koristi pojedini časopis/konferencija (CC0, CC BY 4.0 i sl.) |
| 3. | Pohrana i čuvanje podataka |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Podatke ćemo pohraniti i izraditi sigurnosnu kopiju na tri mjesta: 1. Podaci će tijekom istraživanja biti postavljani u nacionalni sustav za pohranu i dijeljenje podatka Puh (https://www.srce.unizg.hr/puh) na kojem se dnevno automatizirano izrađuje sigurnosna kopija podataka.
2. Podaci će biti pohranjeni na poslovnom računalu i na prijenosnom disku glavne istraživačice.
3. Svaki član projekta koji provodi pojedini segment mjerenja, čuvat će podatke na poslovnom osobnom računalu.

Za pohranu podataka, na raspolaganju je 1 TB prostora za pohranu podataka koji se prema potrebi može i dodatno proširiti. Backup podataka će se raditi pri dovršetku svake serije mjerenja. |
|  | Koji je vaš plan čuvanja podataka? U kojim će se formatima čuvati? | Podaci će se čuvati na prethodno navedenim mjestima za pohranu podataka pet godina nakon završetka projekta, prema smjernicama Hrvatske zaklade za znanost. Podaci će se čuvati u .docx/.pdf formatu. |
| 4. | Dijeljenje i ponovna uporaba podataka |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Podaci će biti dostupni kroz objavljene publikacije i zasebni dokument s podatcima. Dijeljenje će biti provedeno putem institucijskog repozitorija Sveučilišta u Zagrebu Tekstilno-tehnološkog fakulteta uspostavljenog u nacionalnom sustavu Dabar. Planirana je objava podataka pod licencom CC BY 4.0., osim u slučaju kada pojedini časopis/konferencija koristi drugu licencu od navedene ili ne dozvoljavaju objavu u institucijskim repozitorijima. Institucijski repozitorij u sustavu Dabar odabrali smo jer podržava FAIR principe: skupovima dodjeljuje trajni identifikator URN:NBN, osigurava vidljivost podataka putem OpenAIRE portala i Google Scholara te tražilice dabar.srce.hr, a ujedno doprinosi vidljivosti i transparentnosti rada Sveučilišta u Zagrebu Tekstilno-tehnološkog fakulteta.  |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Podaci neophodni za pripremu publikacija bit će dostupni nakon objavljivanja u publikaciji.  |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Koristit ćemo repozitorije Puh i Dabar koji su u skladu s načelima *FAIR-a.*  |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Koristit ćemo digitalne repozitorije Puh i Dabar koje održava neprofitna organizacija – Sveučilišni računski centar Sveučilišta u Zagrebu. |